શનિવારે રાહુલ ગાંધીની સંમતિ મળ્યા બાદ આખરે ગુજરાત કોંગ્રેસે પરેશ ધાનાણીના નામ પર મહોર મારી હતી. અશોક ગેહલોતે કહ્યું હતું કે, પરેશ ધાનાણી પાર્ટીના એક સમર્પિત કાર્યકર્તા હોવાની સાથે અનુભવી ધારાસભ્ય પણ છે. આ પ્રસંગે કોંગ્રેસ પ્રદેશ અધ્યક્ષ ભરતસિંહ સોલંકીએ કહ્યું કે, પરેશ ધાનાણી બે વાર કોંગ્રેસના સચિવ પદ પર પણ રહી ચૂક્યા છે. તેમના અનુભવને ધ્યાનમાં રાખીને જ તેમને આ જવાબદારી સોંપવામાં આવી છે. આશા રાખીએ કે તેઓ તમામ ધારાસભ્યોને સાથે રાખીને ચાલશે અને વિધાનસભામાં પાર્ટીને મજબૂત બનાવશે.